### 17.    Gensidig orientering

**Åbent**

Sagsnr.: 326-2017-42440       J.nr.: 00.01.10           Dokumentnr.:
326-2020-364930

**Orientering om udskiftning af
belysning til LED i kommunale bygninger**

I Januar 2021 gav
Kommunalbestyrelsen en anlægsbevilling på det resterende rådighedsbeløb til
udskiftning af belysningen i kommunale ejendomme. Rammen er således nu 6,7 mio.
kr.

I første omgang er der gennemført
et udbud på udskiftning af belysningen i 10 af vores sportshaller. Dette
arbejde blev igangsat i januar 2021 og er på nuværende tidspunkt godt
undervejs. På dette stadie er der opsat LED-belysning i [adresse],
Nyruphallen og Rynkevanghallen. Belysningen forventes at være skiftet i alle 10
haller inder sommerferien.

De første resultater viser, at
belysningen i hallerne er blevet væsentligt forbedret. Dertil kommer, at det
fremover kan styres af brugerne til det formål, de har i hallen.

Udskiftningen i de 10 sportshaller
kommer til at give en forventet besparelse på driften på ca. 600.000 kr.
årligt.

For at opnå den fulde besparelse
arbejdes der videre med yderligere projekter inden for den afsatte ramme.

Projektet gennemføres som et
interreg-projekt i samarbejde med Lighting Metropolis og DTU. Dette samarbejde
har allerede nu sikret, at vi får lysarmaturer af rigtig høj kvalitet, der
giver den bedst mulige brugeroplevelse i vores kommunale bygninger.